Riikinkukko
Riikinkukko eli intianriikinkukko ("Pavo cristatus") on luonnonvaraisena Etelä-Aasiassa tavattava suurikokoinen kanalintu. Laji on domestikoitunut ja sitä pidetään eläintarhoissa ja puutarhoissa ympäri maailmaa. Riikinkukko on Intian kansallislintu.
Mökinihmekukka
Mökinihmekukka eli ihmekukka ("Mirabilis jalapa") on ihmekukkakasvien heimoon kuuluva ruohokasvi, jonka alkuperäinen elinalue on trooppinen Amerikka.